Cesarhanmun/geonobi-data huggingface dataset:
地名: 安岳 (黄海道, 郡)
年: 1659.0

○戊子/盡遞諫院多官, 推考安岳郡守姜琠、信川郡守趙汝秀、黃海監司姜瑜。 先是李起浡於國恤之初, 來哭闕下而去, 有一宰臣見而知之者。 尹趾美以論事失實引避, 李性恒、黃儁耉、閔周冕、趙壽益亦皆引避, 憲府竝請遞差。 且曰: "宮家設庄之弊, 言之已久。 近日安岳等地, 新設宮庄,强占民田, 數邑之民, 怨苦騰聞。 頃者査覈之事, 本道監司擧査官, 所當明覈歸正, 使民無怨, 而伏見査覈啓本, 則査官等顚倒實狀, 恣爲抑勒。 方有受害之冤, 而反加蒙利之名, 不分上下之野, 而請分無約之田。 至曰此爲順民益下,其縱數宮家, 欺瞞朝廷之狀, 誠爲可駭。 監司非不知是非所在, 而只據査官之報, 矇然馳啓, 亦甚無謂。 請安岳郡守姜琠、信川郡守趙汝秀罷職, 黃海監司姜瑜從重推考。 公私賤無後身死者田宅奴婢, 歸之本寺本主, 乃國家金石之典。頃年推刷事目中, 公賤之娶他婢, 而身死者, 雖有子女, 謂同無後, 盡取田宅奴婢, 屬之本寺。 以此數年之間, 無稅之田浸廣, 失所之民漸多, 其弊將不勝言。 請公私賤無後身死者, 屬公之法, 一依《大典》施行。" 答曰: "依啓。 琠、汝秀姑先從重推考, 末端之事, 未詳其由, 當問而處之。" 仍令政院問啓。 掌隷院啓: "以乙未推刷事目中, 有奴婢無子息、夫妻俱歿者, 田宅奴婢, 依法典給己之官主一款, 而公賤之娶他婢身死者, 雖有子女, 謂同無後, 其田宅奴婢, 屬之本司, 則不在於事目中矣。"

○戊子/正言尹趾美, 引避啓曰: "李起浡於國恤之初, 來哭闕下而去, 有一宰臣見而知之云。 臣論事失實, 請遞。" 李性恒、黃儁耉、閔周冕、趙壽益, 亦皆引避。 執義李慶徽等, 啓請竝遞。 且曰: "宮家設庄之弊, 言之已久。 近日安岳等地, 新設宮庄, 强占民田, 數邑之民, 怨苦騰聞。 頃者査覈之事, 本道監司與査官, 所當明覈歸正, 使民無怨, 而伏見査覈啓本, 則査官等顚倒實狀, 恣爲抑勒。 方有受害之冤, 而反
                〔加〕
              蒙利之名, 不分上下之野, 而請分無約之田, 至曰: ‘此爲順民益下。’ 其縱臾宮家, 欺瞞朝廷之狀, 誠爲可駭。 監司非不知是非所在, 而只據査官之報, 矇然馳啓, 亦甚無謂。 請安岳郡守姜琠、信川郡守趙汝秀, 罷職, 黃海監司姜瑜, 從重推考。 公私賤無後身死者, 田宅、奴婢, 歸之本寺、本主, 乃國家金石之典。 頃年推刷事目中, 公賤之娶他婢而身死者, 雖有子女, 謂同無後, 盡取田宅、奴婢, 屬之本寺。 以此數年之間, 無稅之田寢廣, 失所之民漸多, 其弊將不勝言。 請公私賤無後身死者, 屬公之法, 一依《大典》施行。 答曰: "依啓。 琠、汝秀姑先從重推考。 末端事, 未詳其由, 當問而處之。" 仍令政院問啓。 掌隷院啓, 以乙未推刷事目中, 有奴婢無子息夫妻俱沒者, 田宅、奴婢, 依法典, 給己之官主一款。 而公賤之娶他婢身死者, 雖有子女, 謂同無後, 其田宅、奴婢, 屬之本司, 則不在於事目中矣。 執義李慶徽引避曰: "以此事, 失業呼冤者, 在處皆然, 而該院回啓以爲, 此一款不載於事目中。 無乃京司務爲刻薄, 外官惟事奉行, 致令害及於民, 而怨歸於國歟? 若然, 尤可痛革嚴禁, 而不可因循者也。 臣旣泛引事目, 謬妄著矣。" 仍請遞。 諫院請出, 從之。
地名: 安岳 (黄海道, 郡)
年: 1665.0

○金礪臣者, 安岳人。 其母洪氏, 初爲鐵原人申光晩妻, 光晩死後, 爲金義潔妾, 生礪臣。 至是, 張白雲與光晩六寸崔樑, 爭奴婢, 誣樑以刼奸洪氏。 江原監司將推問洪氏, 則白雲又恐洪氏出而卞明, 渠之情跡敗露, 白雲乃敎誘義潔父子, 詐稱洪氏已死, 礪臣乃其嫡子。 義潔父子如其言, 礪臣至以洪氏爲父妾, 三四朔後, 産胎黜死, 渠母乃義潔妻, 安岳人鄭大基之女也。 江原監司移文黃海道, 査問鄭氏, 礪臣果非鄭所生, 乃洪氏子, 而洪氏方在義潔家。 監司遂以狀聞, 刑曹推問義潔及礪臣, 則皆無辭就服。 刑曹請義潔則杖一百、徒三年, 礪臣全家徙邊, 上命議于大臣。 諸大臣。 請令該曹考律定罪, 刑曹請移禁府, 決杖定配。 命依前日平安道罪人武進例, 論以一罪, 礪臣不服於結案之招, 受刑二次, 其後因疏決之擧, 竟得減死, 定配于三水。

○金礪臣者, 安岳人。 其母洪氏, 初爲鐵原人申光晩妻, 光晩死後, 爲金義潔妾, 生礪臣。 至是, 有張白雲者, 與光晩六寸崔〈樑〉, 爭奴婢, 誣樑曾與洪氏相奸。 江原監司將推問洪氏, 則白雲恐洪氏出而辨明, 則渠之情迹敗露, 乃敎誘義潔及礪臣, 詐稱洪氏已死, 而礪臣卽其嫡子。 義潔如其言, 礪臣至謂洪氏爲父妾, 三四朔産胎黜死, 渠母乃義潔之妻, 安岳人鄭大基之女也。 江原監司移文黃海道, 査問鄭氏, 則礪臣果非鄭所生, 乃洪氏子, 而洪氏方在義潔家。 監司遂以狀聞, 刑曹推問義潔及礪臣, 則皆無辭就服。 刑曹請義潔杖一百徒三年, 礪臣全家徙邊, 上命依平安道罪人武進例, 論礪臣以一罪, 礪臣不服於結案之招, 受刑二次, 其後因疏決, 竟得免死, 定配于三水。
地名: 安岳 (黄海道, 郡)
年: 1691.0

○御晝講。 刑曺判書尹以濟入侍, 以海西印僞造罪人事, 白上曰: "所僞造者, 乃安岳郡戶長之印, 雖與各衙門正印有間, 而律無區別之文。" 上特令減死, 絶島爲奴, 勿揀赦典, 仍以此定式。
地名: 安岳 (黄海道, 郡)
年: 1722.0

○上御時敏堂, 行疏決。 兩司合啓, 請健命、泰采, 按律處斷, 上不從。 執義徐命遇, 申前啓, 又啓曰: "會寧府使柳貞章、順川郡守禹洪龜、載寧郡守禹洪采、安岳郡守崔鎭樞, 俱以凶黨之私人, 竝莅膏腴之郡, 受其指揮, 有同奴隷。 貪饕無厭, 掊克及民, 輦輸絡繹, 怨謗載路。 不可一日仍置, 請竝削去仕版。" 竝答以勿煩。 司諫李濟, 申前啓, 不從。 又啓曰: "別檢李輝千, 以凶魁餘黨, 曾當差祭之日, 敢以向國罔測之說, 唱言於公坐。 君臣之分, 至嚴且截。 前冬處分, 威斷赫然, 苟有北面殿下之心, 安敢以不忍聞不忍言之說, 肆然發口, 若是無嚴哉? 不可不嚴懲, 請拿問定罪。" 又請三省罪人拿來都事, 拿問定罪, 竝從之。 校理沈珙曰: "玉堂新錄已完, 都堂又將圈錄, 而新錄六人, 卽丙申錄中人也。 向時人稱以圈點時, 文衡不參, 非前規, 至於削錄, 其後次第參錄, 餘存六人, 獨嚴慶遂已死。 生者, 猶有復參之望, 死者復錄無日, 豈不悲哉? 臣入本館, 取考謄錄, 己巳、癸未、丙戌、戊子錄, 皆無文衡, 獨提學主圈, 不可謂無前例。 當初削錄, 非以其人爲不合, 前例又如是, 則不必待都堂完錄, 七人特爲復錄調用之意, 下詢大臣而處之何如?" 領相趙泰耉曰: "當初削錄, 非謂其人不合也, 只以提學獨參爲言。 旣得可據前例, 依舊錄調用無妨。" 上曰: "唯。"

○逆洪采伏誅。 洪采, 以昌集所親, 使喚世相家之說, 發於宇恒之言, 而昌集以爲: ‘洪采往來世相家, 頗有所傳, 頓覺心豁’ 等語, 出於盛節之招。 鞫廳以此發爲問目, 則初招發明, 語極詖遁, 再三更推, 而又不實對, 遂請刑。 刑問第三次, 始直招。 其結案曰: "上年六月, 省行言於身曰: ‘老論有與天地無窮之道, 君與我須往一處。’ 身曰: ‘誰也?’ 省行曰: ‘張知事家也。 國家長短興亡, 懸於此宦。’ 身又問其由, 則省行曰: ‘徐當知之。’ 身曰: ‘要我往見, 何事也?’ 省行曰: ‘吾以宰相子弟, 往來非便, 彼以承傳色, 不無武人往來之事, 汝則出入, 似不非便。’ 遂與偕往世相家, 有着弊衣二人在坐, 似是武人, 又有宦者三人, 不得從容。 起來時, 省行謂世相曰: ‘此人宜熟看其面, 後更來善待之。’ 其後, 身或獨往, 皆不遇。 七月初, 省行又使更往, 探知內間, 身曰: ‘旣使我探知, 而不使知其本事, 吾不可往。’ 省行乃曰: ‘器之慮其父被禍, 有行藥宮中之事, 吾亦與知矣。’ 身曰: ‘何爲發此凶言耶?’ 省行, 以不道之語答之。 身仍往世相家, 不忍直問以行藥事, 但問曰: ‘吾聞士三之言而知之矣。 內間事, 近復何如?’ 世相曰: ‘內間事, 旣已整齊, 須勿爲慮, 外間事, 宜善爲之。 兩局大將, 必以吾人爲之, 然後雖有某事, 可以無憂。 訓將則固好, 而御將亦須得人爲可云云。’ 身歸傳省行, 省行曰: ‘御將當圖劾遞。’ 蓋其意專在於李宇恒矣。 五六日後, 更見省行問之, 省行曰: ‘議其劾遞, 則以爲不可, 欲令自遞矣。’ 厥後, 以因公事當昏進去, 則昌集曰: ‘郞廳爲誰?’ 知其爲身, 招入。 昌集獨臥而言曰: ‘聞君往來張世相家, 然否?’ 身曰: ‘士三難於自往, 使之往問, 故果往矣。’ 昌集曰: ‘世相云何?’ 身以內事已整, 外事善爲之說傳之, 則昌集笑。 其後御將果遞。 聞省行之言, 則昌集必欲以宇恒爲其代, 而健命持難, 故不如意耳。 一日, 身更往昌集家, 集曰: ‘近又往見世相乎?’ 身曰: ‘世相入番, 不得往見, 但聞趙松所傳世相之言, 則以爲內事已無憂, 雖有彈駁, 勿爲出去以待之云云。’ 昌集又笑。 所謂昌集心豁之說, 蓋指此也。 一日見松則以爲: ‘錢布不足, 君須出此報狀。’ 以小札, 使兒奴送一處, 持報狀來。 身見之, 則乃黃海兵使柳星樞, 以城役, 請得木二十同、米數百石事也。 身持往昌集家, 昌集不許, 身言于省行而歸矣。 其後省行招身, 使持其報狀, 往受題, 則昌集曰: ‘黃兵已會減者甚多, 又欲何用而有此請得乎?’ 身曰: ‘聞士三之言, 則有所用處云矣。’ 昌集卽爲許題。 省行使勿爲回示於備局諸堂上, 直給於松。 今年二月, 昌道來見身於載寧曰: ‘金時泰、時鼎, 方圖換局, 而無所持之物, 雖賣賑穀, 必須相助’ 云, 而以時鼎小札傳給, 拆見, 則首言雖未相面, 志氣相合之意, 因言: ‘依此人口傳, 善圖之云云。’ 身言賑穀之外, 無他推移之道, 則昌道曰: ‘若自監營, 有所劃給, 則君當出給否?’ 身曰: ‘若有營門之令, 則豈不擧行乎?’ 厥後, 營關果到, 安岳米五六十石用後, 使之移錄於本郡, 所受人及所用處, 不能詳知。 其關文, 必在載寧郡, 考見則可知。 身旣與省行, 往來世相家, 探知行藥事, 同參謀逆, 的實遲晩云云。"
地名: 安岳 (黄海道, 郡)
年: 1758.0

○戊寅/諫院
                【正言李孝達。】
              申前達, 不從。 又達曰: "臺職厭避, 誠一痼弊, 至於不書朔書, 圖免言地。 事未前聞, 跡近故犯, 此路一開, 後弊難防。 請前後朔書不書臺諫, 幷罷職。 全羅兵使金聖遇, 本以庸騃, 及到本閫, 專事貪虐, 剝割軍民, 駄載絡續。 平山府使安相五, 爲人狂悖, 賦性鄙汚, 詳定軍保, 以錢代納, 還上皮穀, 以米勒捧, 田政則新舊應災, 多不及民, 而勒執加起, 軍政則逃故除頉, 必皆受賄, 而幷徵身布。 咸平縣監田晋祥, 公穀發賣, 多岐取利, 蠱惑邑婢, 賄門大開。 海州判官李匡會, 本來踈暗, (觴)
                〔觸〕
              事憒憒, 自知不堪, 徒事因循。 安岳郡守李殷春, 善事發身, 專事剝民, 簽丁受賄, 濫糴招怨, 潛夜駄載, 人比竊盜, 請幷罷職。" 王世子下答: "依達, 其餘五件事, 遠外風聞, 何可盡信? 然旣已發達之後, 不可置之暗昧。 平山、安岳兩守令, 拿問處之。"
地名: 安岳 (黄海道, 郡)
年: 1791.0

○正壇配食三十二人:
                【安平大君
                  章昭公
                  瑢、錦城大君
                  貞愍公
                  瑜、和義君
                  忠景公
                  瓔、漢南君
                  貞悼公
                  &#x2497D;、永豐君
                  貞烈公
                  瑔、判中樞院事李穰、礪良府院君
                  忠愍公
                  宋玹壽、禮曹判書忠莊公
                  權自愼、寧陽尉
                  獻愍公
                  鄭悰、敦寧府判官權完、議政府領議政忠定公
                  皇甫仁、議政府左議政忠翼公
                  金宗瑞、議政府右議政忠莊公
                  鄭莽、吏曹判書忠貞公
                  閔伸、兵曹判書趙克寬、吏曹判書忠毅公
                  金文起、都摠府都摠管忠肅公
                  成勝、贈兵曹判書行別雲劍忠强公
                  朴崝、刑曹判書文愍公
                  朴仲林、贈吏曹判書行承政院右承旨忠文公
                  成三問、贈吏曹判書行刑曹參判忠正公
                  朴彭年、贈吏曹判書行集賢殿直提學忠簡公
                  李塏、贈吏曹判書行禮曹參判忠烈公
                  河緯地、贈吏曹判書行成均館司藝忠景公
                  柳誠源、贈兵曹判書行都摠府副摠管忠穆公
                  兪應孚、贈司憲府持平河珀, 左參贊貞簡公
                  許詡、集賢殿修撰許慥、贈吏曹參判朴季愚, 順興府使忠莊公
                  李甫欽、都鎭務鄭孝全、贈工曹參判寧越府戶長嚴興道。】
              別壇一百九十八人。 事未詳八人: 
                【平安監司趙遂良、忠淸監司安完慶、繕工監副正李命敏、山陵掌務李賢老、刑曹正郞尹鈴孫、吏曹佐郞沈愼、安岳郡事黃義軒、高陽縣監高德稱。】
              坐收司一百九十人:
                【知部金承珪、宜春君
                  友直、德陽君
                  友諒、參判皇甫錫、兵使趙崇文、僉知中樞院事李石貞、司諫院獻納李承胤、鎭撫元矩, 鍾城府使李耕㽥、成均館司藝趙衷孫、軍器判事尹處恭、直長金承璧、直長皇甫欽、高陽縣監朴夏、軍器錄事趙藩ㆍ李承孝ㆍ閔甫昌ㆍ閔甫諧ㆍ閔甫釋ㆍ尹涇ㆍ尹渭ㆍ尹濯ㆍ尹湜ㆍ李乾金ㆍ李乾玉ㆍ李乾鐵ㆍ李白金ㆍ李秀同ㆍ趙香同ㆍ趙貴同ㆍ金晶ㆍ河石ㆍ李保仁ㆍ李差ㆍ金末生ㆍ安莫同ㆍ梁玉ㆍ崔老ㆍ金尙志ㆍ高廉石ㆍ趙石岡ㆍ朴以寧ㆍ皇甫加麿ㆍ皇甫京斤ㆍ金金木壹ㆍ金祖同ㆍ金壽同ㆍ李繼祖ㆍ李紹祖ㆍ李將軍ㆍ李承老ㆍ閔石伊ㆍ尹介同ㆍ尹孝同ㆍ趙季同ㆍ李諧ㆍ李諶ㆍ李沙門ㆍ李住令ㆍ李謨ㆍ李友敬ㆍ金琱瑚ㆍ金㖋同ㆍ金得千ㆍ金卜千ㆍ黃敬孫ㆍ黃長孫ㆍ黃石同ㆍ李漢山ㆍ崔沔ㆍ李守禎ㆍ朴遂良ㆍ任進誠ㆍ金謙ㆍ許逐ㆍ洪適ㆍ洪九成ㆍ洪玉峯ㆍ崔泳孫ㆍ崔自滌ㆍ陳有蕃ㆍ趙由禮ㆍ成文治ㆍ李聞ㆍ李崇禮ㆍ申敬之ㆍ申孟之ㆍ申仲之ㆍ申謹之ㆍ金玉謙ㆍ金匡殷、 司謁黃貴存、高陽記官仲銀、高陽記官植培、集賢殿校理朴引年、集賢殿修撰朴耆年、都鎭撫李裕基、府使成三顧、正郞成三省、成均館學諭河紀地、慱士朴大年,別侍衛李義英、李禎祥、中樞院錄事李智英、成均生員朴憲、成均生員河紹地ㆍ成孟瞻ㆍ成孟平ㆍ成孟終ㆍ朴珣ㆍ朴奮ㆍ李公澮ㆍ河琥ㆍ河璉ㆍ河班ㆍ柳貴連ㆍ柳松連ㆍ兪思守ㆍ朴崇文ㆍ宋石全ㆍ宋昌寧ㆍ崔得地ㆍ崔致地ㆍ金九知ㆍ成三聘ㆍ權署ㆍ權著ㆍ崔斯友ㆍ鄭冠ㆍ奉汝諧ㆍ金堪ㆍ金漢之ㆍ金善之ㆍ李昊ㆍ張貴男ㆍ李午ㆍ李末生ㆍ沈上佐ㆍ朴永年ㆍ黃善寶ㆍ權九之ㆍ金玄錫ㆍ許延齡ㆍ許九齡ㆍ趙淸老ㆍ李祥孫ㆍ朴良諴、觀察使庾龜山ㆍ庾鰲山、學生沈希哲、 學生朴守明、碩興品官安順孫ㆍ金由性ㆍ安處强ㆍ安孝友、順興記官仲才、宦者金衍ㆍ金大丁ㆍ韓崧ㆍ池爭ㆍ李貴ㆍ印平ㆍ柳臺ㆍ尹奇ㆍ朴閏ㆍ吉由善ㆍ崔粲ㆍ曺熙ㆍ徐盛代ㆍ嚴自治ㆍ金得誠ㆍ金得祥、盲人池和、羅乫豆、奴別監乭中、典農寺奴睦孝智、順興官奴鄭有才ㆍ凡三ㆍ石丁ㆍ石仇知ㆍ凡尹、豐山官奴李同、順興軍士黃緻ㆍ辛克長、女人宮女楊氏ㆍ者介ㆍ李午妻阿加之、巫女龍眼ㆍ佛德ㆍ內隱德ㆍ德非。】
地名: 安岳 (黄海道, 郡)
年: 1793.0

○命海西延安府司、哨鍊及其他尤甚邑聚點, 幷停止。 海州還捧小米五千石, 以詳定例折價, 移送延安, 白川郡餉穀之納于礪峴鎭倉者, 尤甚面三分一停退, 其餘捧留本邑, 安岳郡量田, 姑令置之。 從左議政金履素稟處也。 延安府各軍門衙門軍保米錢及內奴身貢、白川郡辛亥壬子軍布身貢未捧條, 幷蕩減。 特旨也。
地名: 載寧 (黄海道, 郡)
年: 1425.0

○義禁府拿兪實來, 命同副代言鄭欽之, 更鞫前日所犯, 實盡輸其情。 上曰: "實之母在海州, 除他道付處, 屬所居隣邑載寧官奴, 尹吉亦定於所居近邑安岳官奴。"
地名: 載寧 (黄海道, 郡)
年: 1434.0

○禮曹啓: "恩津人田奉夫妻, 年皆七十有餘。 其子錄與其妻, 自少至老, 未嘗離於父母之側, 每當飮食, (嘗其)
                〔常具〕
              甘旨, 怡顔奉養。 且於服勤南畝辛苦之餘, 晨昏不廢。 李英之子淡, 旣無兄弟, 亦無親族, 自耕自爨, 以奉其親。 歲乙未, 遭父喪, 乏朝夕之供, 盡賣家財, 不顧妻子之養, 守墳三年。 歲辛亥喪母, 亦賣家財, 以供粢盛, 守墳三年。 凡六年朝夕哀號, 寢苫歠粥, 以終喪制。 稷山人田秀, 父得半身不遂之疾, 秀須臾不離於側。 父死, 哭泣過哀, 雖寒不着厚衣, 雖熱不脫衰麻, 負土加塚, 以終三年。 陪居老母, 甘旨嗜欲, 隨意奉養, 宜竝復其戶。 載寧人隊副張厚妻七月, 年十六嫁厚, 年至三十四, 其夫從役病死, 行喪三年。 其後父母欲改嫁, 泣且誓曰: "當終身不改。" 遂不肯從, 朝夕養姑, 鄕隣稱孝婦。 歲在己亥, 姑亦病死, 行喪三年, 朔望之祭、朝夕之奠, 竭力奉行, 至今不出夫家, 不食肉味, 年今四十五歲。 其於婦道, 信義已著, 節操挺然, 宜旌門復戶。 恩津人李亨之, 歲在丁酉, 其父病苦, 嘗其泄痢, 驗其生死。 及遭喪, 倚廬三年, 
                〔不〕
              脫絰帶, 寢苫枕塊, 啜粥面黑, 擔土負石, 自塋自域, 俯從其制。 越歲庚戌, 又遭母喪, 亦守其墳, 不出洞口, 泣血三年, 未嘗見齒。 喪父喪母, 不離墓側, 凡六年矣。 崔尙河, 年十三父贇發赤痢, 臥床四朔, 幾至於死, 竭力奉藥, 病得平復。 及其父死哀毁, 祥禫後一年不離墓側, 奉祀如三年之內, 其母召而後還家。 今赴鄕校, 其母所居之里, 相距五里餘, 不廢定省, 旁求甘旨, 不輟奉養, 有疾則衣不解帶, 不飮不食, 嘗藥治療。 礪山人盧晤, 歲甲午, 其父益成在京身死, 晤方六歲, 哭泣來京設奠, 使奴主之, 還家守喪三年。 年至十四, 改棺還鄕里, 殯于家側, 依新喪例終三年。 至甲辰, 葬于益山, 凡諸祭奠, 竭力爲之。 曾祖母曹氏身死, 服喪期年。 外祖年老且病, 隨居侍藥, 一如親子治病, 定省孝養, 亦無欠闕, 及沒, 哀痛哭泣, 服喪追薦。 母又寡居二十餘年, 竭力奉養, 其孝行異於他人, 而能通文算, 亦有武才, 宜竝敍用。 皆從之。
地名: 載寧 (黄海道, 郡)
年: 1469.0

○掌令李陸、持平李枰ㆍ洪濱等啓: "金三老妻鄭氏狀告云: ‘家翁孽妹尼僧湛淨, 欲濫得奴婢, 擦改文券, 故訴于掌隷院。 其時房掌權佖, 知非誤決, 金壽寧刑曹參議時, 受湛凈奴婢, 亦不辨正。’ 故本府劾問壽寧, 又北部告金景達疎薄正妻, 本府劾景達。 今湛淨訴云: ‘金壽寧女子收養, 故給奴婢, 而掌令李陸與鄭氏女壻李封相善, 從其請辭, 謂妾贈壽寧奴婢而得決, 且女壻景達, 居載寧妻家, 反以爲昵愛妾之女子, 而薄其妻, 囚家僮十二名。’ 請下陸攸司, 以辨眞僞。 湛淨雖指言陸, 而枰、濱亦同聽訟, 請避嫌。" 上曰: "陸避嫌, 餘皆勿避。"
地名: 載寧 (黄海道, 郡)
年: 1506.0

○臺諫啓曰: "曺繼衡其製罷弘文館文曰: ‘陰中傷人。’ 是上謟廢王也; 交結田同, 是內附宮妾也; 奴事士洪, 是外結權奸也。 內外締結, 以媒進取, 一日之閒, 以正郞, 超陞參議, 是果無罪乎? 詔獄是君前也, 當以實對之, 其製罷弘文館文事, 以尹璋立證, 而璋曰: ‘吾爲刑房承旨, 安知禮房事乎?’ 田同事, 以裵繼孫立證, 而繼孫曰: ‘吾不知也。’ 然則繼衡之詐著矣。 金壽卿短喪, 雖時王之制, 若小有哀戚之心, 則反正之後, 卽當服衰, 乃於初五日朝參時, 從容辭職而去, 有人心者, 固如是乎? 善山府使李琬事, 監司專一方之權, 黜陟人物, 豈無所聞而啓之? 況李琬前任載寧郡守時, 不堪其任, 百姓怨之, 至焚公廨, 其人可知。 請罷職。" 皆不允。
地名: 載寧 (黄海道, 郡)
年: 1509.0

○御史尹希仁來復命, 以江陰濫囚事及載寧烟戶軍二百六十二名, 抄發山行, 信川緜布一百六十五匹, 海州私奴下通事干三百餘人, 刑訊者一百二十三人等事, 啓之。
地名: 載寧 (黄海道, 郡)
年: 1519.0

○領議政鄭光弼、左議政申用漑、右議政安瑭、禮曹判書李繼孟、左參贊李長坤、戶曹判書高荊山、工曹判書金克愊、右參贊金安國、吏曹判書申鏛、禮曹參判權橃、參議朴壕等會賓廳, 議更遣奏請使事及命官時宣制, 文化、鳳山、載寧等官移排, 平安兵使挈家, 永興判官革罷, 麻田、積城合幷便否。 傳于光弼等曰: "予意四王事, 雖未蒙允, 宗系一事, 已有勑旨。 今但謝蒙準事而已, 不必待改四王事, 然後竝謝之也。 先謝宗系之事, 卽遣奏請使, 言于朝廷曰: ‘宗系一事, 旣蒙準矣, 弑四王事, 尙依舊不改, 將以得請爲期’ 云, 何如? 謝恩表辭, 亦可熟議。 此乃大事, 赴京使价, 雖似煩擾, 不可以謝恩使, 兼奏請也。" 光弼等啓曰: "見勑書所載, 則人皆有未盡之心。 當初禮部入奏時, 竝入四王事, 而勑書則無之。 今欲更奏洗雪, 孝之至也, 然祖宗革代之際, 不無未盡之事, 强欲辨之, 則辭屈而理不直矣。 初遣奏請時, 未及參議之人, 或謂其不可不奏, 而今則同辭, 以謂不可更奏云。 表辭則當以宗系辨誣等事, 泛然以謝可也。" 傳曰: "禮部覆奏, 雖竝稱兩事, 而皇帝則只許一事, 不可泛然謝之也。 初若不奏則已, 旣擧二事, 而只得準一事, 今不更請, 又從而竝謝, 似不以誠也。 予意以爲不可不遣使更請也。" 光弼等又啓曰: "製勑而不及四王事者, 必有其意。 今雖更請, 必不從外國之言, 而復降勑旨也。 且祖宗事, 豈能盡善? 假令絶之而不許, 則又將何辭? 表辭則雖無謝旨, 旣有禮部覆本, 可以微辭謝之也。" 傳曰: "朝廷所議, 豈偶然乎? 予亦不敢自斷, 然事甚重大。 若不得其宜, 則非徒有議於一世, 抑亦取譏於後世也。 大臣之意以爲更請而不得, 則後事爲難。 中朝雖曰: ‘爾祖乃弑四王, 我國當以誠請改’, 皇帝亦豈必曰: ‘爾祖眞弑四王’ 乎? 不過曰: ‘祖宗所定條章, 難可改之’ 而已。" 光弼等啓曰: "今若更請, 而優辭以答則已, 如有不美之辭, 則是自暴白祖宗之事, 大不可也。 革命之時, 有所未盡, 而强辨奏請, 其於事上之道, 亦不敬矣。 在太宗朝, 宜若竝奏兩事, 而只請宗系一事者, 必有其意也。 表辭則泛稱改正宗系等事, 而謝之何如?" 傳曰: "太宗朝不發明之意, 予未及知, 大臣已知予意, 而予亦知大臣之意也。" 光弼等議啓曰: "永興府獄訟, 則似不煩擾, 然因其邑百姓之請革而革之, 不合於事體。 請勿擧行。 若可以革, 則監司必將啓之矣。" 又啓曰: "宣制, 祖宗所不爲, 行之無益。" 光弼、用漑、長坤、安國、申鏛議曰: "平安兵使 挈家赴任, 載在法典, 行之已久, 今不可輕改。 但營奴婢, 不爲不多, 而役及府奴婢, 果爲未便。 今後在寧邊本營及昌州行營分防時, 衙屬、虞候、評事、軍官、審藥、營吏、六房等, 一應帶行人支供, 皆以營奴婢, 分番使役何如? 鳳山、載寧、文化三邑, 疾癘興行, 非但邑人多致夭扎, 守令亦多死亡, 不可不爲救之之方, 依本道觀察使所啓, 鳳山則束草豆等,
                【地名。】
              
              載寧則閑井里, 文化則看之川等地, 待豐年移邑何如? 且今觀京畿觀察使啓本, 麻田、積城兩邑, 合倂移排, 似可蘇復。 但沿革事重, 未可輕議。 積城地廣且饒, 寬其力役, 則蘇復可冀, 麻田殘弊尤甚, 幾不可支。 姑以禾津里五十餘戶所居之地, 竝民戶割給, 以紓民力爲當。 但慮移屬之民, 憚於小邑之役, 潛移他境者, 間或有之, 令觀察使嚴加禁斷。 且加存恤安業何如?" 悉從之。 光弼等又啓曰: "今之謝恩表, 雖有可製者, 然崔淑生, 自少精於其業, 宜使淑生製之, 而無職者, 不可牌召。 遣史官諭以今日所議之意, 令製之何如?" 傳曰: "可。"
地名: 載寧 (黄海道, 郡)
年: 1575.0

○司諫院請推左議政朴淳按獄之失, 不許。 時, 載寧有奴殺主, 而檢屍差誤, 不能明致死之由。 乃鞫于禁府, 三省交坐, 朴淳爲委官, 獄久不成。 知禁府事洪曇, 力辨其獄之冤, 而亦無明証。 淳以爲: "綱常大獄, 不可輕釋" 曇猶持異固爭, 乃再檢其屍, 亦無驗, 請廣收廷議, 議又不一。 上曰: "屍驗多違, 斷獄無期。" 特命釋之。 憲府又請還囚更鞫, 大司諫柳希春順上旨, 正言金應南是憲府。 弘文館上箚曰:
地名: 載寧 (黄海道, 郡)
年: 1605.0

○委官奇自獻啓曰: "此獄之所以爲三省, 非以其詐稱尹暹也, 以其現捉諺書之中, 多不敬不道之言故也。 各人招辭, 些少不同處, 終當一一窮問覈實, 而今崔灌之招招, 自云: ‘不知諺文, 此等諺簡, 皆非渠所知。’ 云, 灌所謂不知諺文, 亦未知其果爲實狀與否。 而當初監司狀啓內: ‘載寧前郡守申景禧牒呈內: 「觀其諺簡, 許多說辭, 極爲詭秘, 殊非托稱文官之名, 誘惑愚民之比, 不可謂之尋常妖妄之類。」 云, 而不明言其搜括之處。 尹世沈之招, 固不可取信, 而其言則乃曰: 「文書搜括之際, 使公心人搜出, 事體當然, 而載寧前郡守不卽囚禁, 元告任其行計, 使自搜納, 其書眞僞, 非渠所知。 至於道男, 則菽麥不辨, 迷劣童奴, 郡守退給灸揲, 饋之以飯, 使之盡言渠從遊之人, 亦爲殊常。」 云云。’ 諺書未覈實之前, 尹世沈、崔灌等先加刑訊, 恐難得情。 崔東立、吳邦彦處以告者, 初不被囚, 辭緣及諺書出處曲折, 爲先盤問, 何如?" 答曰: "允。"
地名: 載寧 (黄海道, 郡)
年: 1612.0

○傳曰: "內奴婢身貢, 尤甚過限不納, 江華、濟州、公州、江界、三陟、載寧、祥原、康翎、海南、唐津、任實前後守令, 爲先推考, 以警其他。"
地名: 載寧 (黄海道, 郡)
年: 1620.0

○吏批啓曰: "載寧郡守李震雄戶奴呈狀內, 上典妻邊今始分財奴婢竝十三口, 居生本郡。 法典內, 奴婢十口以上在本郡, 則不得赴任云, 郡守李震雄依法典改差。" 傳曰: "他道守令, 相換。" 【震雄, 任就正之昏家, 厭避西路, 換授淳昌。】
地名: 載寧 (黄海道, 郡)
年: 1658.0

○己未/前掌令李曾與載寧民崔弘源爭奴婢相訟。 曾使其奴撲
                〔奴僕〕
              殺弘源于都市中, 乘夜投江, 欲滅其迹。 捕盜大將李浣, 捕其奴以聞, 命拿鞫李曾。 曾不服累受刑訊, 斃於獄。
地名: 載寧 (黄海道, 郡)
年: 1660.0

○辛巳/載寧居民金斗榮上變, 其所援引七十餘人, 設鞫廳於內兵曹, 牌招大臣及禁府堂上引見于興政堂。 領議政鄭太和曰: "斗榮旣已捧招, 以鞫體言之, 則被告者當盡請拿, 而觀斗榮爲人, 似是病風者。 許多人一時拿問, 恐致外方之驚擾, 且謀不軌者, 若是之多, 而渠聞於族人李厚男云者, 亦涉虛浪矣。" 上曰: "諸臣各陳所見可也。" 判義禁尹絳曰: "觀貌聽言, 不似恒人。 若以不實之事, 以致騷擾, 則所損甚大。" 上曰: "援引多人, 若盡拿問, 則不無其弊, 斗榮之所因緣以聞云者, 爲先拿問。" 群臣對曰: "幸甚。" 後數日, 命鞫廳大臣與判義禁兩司竝入侍。 問曰: "卿等見罪人所供獄情如何?" 領議政鄭太和曰: "如固疑其虛踈, 今果不出所料矣。" 上曰: "昨見吳季昌等面質之言, 斗榮所供, 全欠詳實。 更加鞫問, 可得其詳矣。" 太和曰: "聞季昌言, 斗榮得風病已久, 流離不知去處, 不料今者, 爲此告變云矣。"上曰: "觀其搆成之狀, 必非斗榮所自爲者。 且初稱聞於厚男, 改稱聞於小兒, 此言更詰可也。 罪人等皆以奴婢相爭爲言, 必有其間曲折。 斗榮若是誣告, 所謂安光立之言, 極凶慘矣。" 李景奭曰: "獄體至重, 自下不敢請, 自上夬斷, 洞示四方, 然後可以慰遠近之聽聞。" 太和曰: 先朝唐津人告變時, 先王洞燭其奸狀, 卽放釋諸囚, 而罪人中無依者, 皆給衣糧而遣之。 鞫問告者, 則自服其因嫌誣告之狀矣。" 上曰: "諸卿且退。 推問斗榮以數三件事, 則可以立辨其虛實矣。" 翌日鞫廳, 以斗榮誣告狀上達, 上曰: "在囚人等, 依先朝例, 各給回糧以送, 而禁府下人拿來時, 必有攘奪之物, 竝卽推給, 俾知朝家矜恤之意。"

○載寧居民金斗榮上變, 其所援引七十餘人, 設鞫廳於內兵曺。 牌招大臣及禁府堂上, 引見于興政堂。 領議政鄭太和曰: "斗榮旣已捧招, 以鞫體言之, 則被告者, 當盡請拿。 而觀斗榮爲人, 似是病風者, 許多人一時拿問, 恐致外方之驚擾。 且謀不軌者, 若是之多, 而渠聞於族人李厚男云者, 亦涉虛浪矣。" 上曰: "諸臣各陳所見, 可也。" 判義禁尹綘曰: "觀貌聽言, 不以恒人。 若以不實之事, 致令騷擾, 則所損甚大。" 上曰: "援引諸人, 若盡拿問, 則不無其弊, 斗榮之所因緣以聞云者, 爲先拿問。" 群臣對曰: "幸甚。" 後數日, 命鞫廳大臣與判義禁、兩司, 竝入侍, 問曰: "卿等見罪人所供, 獄情如何?" 鄭太和曰: "始固疑其虛踈, 今果不出所料矣。" 上曰: "昨見吳季昌等面質之言, 斗榮所供, 全欠詳實。 更加鞫問, 可得其詳矣。" 太和曰: "聞季昌言, 斗榮得風病已久, 流離不知去處, 不料今者, 爲此告變云矣。" 上曰: "觀其構成之狀, 必非斗榮所自爲者。 且初稱聞於厚男, 改稱聞於小兒, 此言更詰可也。 罪人等皆以奴婢相爭爲言, 必有其間曲折, 斗榮若是誣告。 所謂安光立之言, 極凶慘矣。 李景奭曰: "獄體至重, 自下不敢請。 自上夬斷, 洞示四方然後, 可以慰遠近之聽聞。" 太和曰: "先朝唐津人告變時, 先王洞燭其奸狀, 卽放釋諸囚, 而罪人中無依者, 皆給衣糧而遣之, 鞫問告者, 則自服其因嫌誣告之狀矣。" 上曰: "諸卿且退, 推問斗榮以數三件事, 則可以立辨其虛實矣。" 翌日, 鞫廳以斗榮誣告狀上達, 上曰: "在囚人等, 依先朝例, 各給回糧以送。 而禁府下人拿來時, 必有攘奪之物, 竝卽推給, 俾知朝家務恤之意。
地名: 載寧 (黄海道, 郡)
年: 1676.0

○庚午/引見大臣、備局諸臣。 許積曰: "統營所屬漁採之所, 聞自淑徽公主房折受。 當此留意海防, 修補舟師之日, 魚産亦可以資軍需, 何可奪之, 以富私家乎?" 上卽命還給統營。 積又曰: "人君無一毫私意, 方可爲國矣。 公私賤皆編於束伍, 故內奴亦入於束伍之役, 而內司私自啓請, 欲禁此事。 昨年載寧郡鄕所色吏以內奴充定束伍之罪, 至於移囚嚴刑, 臣等陳請寢之。 今因內司啓請, 安山色吏, 又爲推治云。 內司官員, 不有大臣陳達, 而導殿下以偏私, 誠可痛矣。 安山色吏卽命勿治, 而內奴一體充定束伍之意, 知委各道何如?" 上又從之。 許穆曰: "向者臣箚批, 有思處之敎矣。 殿下討罪不嚴, 使人橫生異議, 各爲異日地。 鄭載嵩以子證父, 而引附於邪論, 此極駭愕。 若不從臺啓, 竊恐已明之義理, 漸至晦塞也。" 金錫冑曰: "今番湖西良丁査正之時, 庶孽之類, 最爲呼冤。 守令中亦有甚非者, 不可不摘發論罪。 懷德査定成冊中, 親庶孽竝皆抄錄, 而故掌令姜鶴年妾子, 則其父名, 只以鶴字書之, 去年字。 宋浚吉有妾子兩人, 乃以宋炳文之孽三寸書之。 炳文卽浚吉之孫也。 此守令, 非但用意不美, 處事無狀。 其與朝家勿定親庶孽之本意, 太相違戾, 一道騷屑。 蓋因此輩被抄, 而人人恐㤼之致也。 此卽前縣監尹徵夏所爲云, 徵夏兄弟, 本是趨附於浚吉者, 而到今如此, 尤非士夫之用心矣。" 上曰: "尹徵夏罷職。" 大司諫柳命天請鄭載嵩削奪官爵, 李善源罷職不敍, 允之。 諸臣罷黜, 上命三公姑留, 敎之曰: "慈殿欲於今番陵幸時, 偕進崇陵, 以洩至痛。 蓋三年喪畢, 則尤不可無時展謁, 故必欲於今番行之, 諸卿以爲如何?" 三公合辭對曰: "國朝三百年無此例, 且故事亦未聞矣。 況慈殿大病新差, 決不可作三十里往還之行矣。 且旣進陵下, 則傷慟萬倍, 致傷必大, 後悔何及? 臣等決不可奉承矣。" 上曰: "予亦以此意告達, 而涕泣不聽。 且慈聖素有心火, 若一向牢執, 以至停行, 則哀傷鬱抑, 亦易添傷, 以是悶慮矣。" 積等皆曰: "惟望聖明, 十分開陳, 期於感回矣。" 上曰: "予當更爲陳達。 若又不得, 則當與卿等更議矣。" 其日夕, 復引見三公, 右相許穆先已退歸。 上謂領、左相曰: "予以卿等之言陳達, 則慈敎以爲: ‘前日以我一身之病, 而猶往溫泉數日之程。 今此展謁陵寢, 出於痛迫至情, 何可已乎?’ 卿等之意謂何?" 積等對曰: "溫幸則旣有前例, 且是治疾之道也。 此行則元無古例, 且必添傷, 臣等何敢奉承乎?" 上曰: "當更爲陳達矣。" 其議遂寢。
地名: 載寧 (黄海道, 郡)
年: 1721.0

○憲府
                【持平李廷熽】
              申前啓, 且論: "古阜郡守李震亨, 蠱惑邑妓, 曲循請托, 委任奸鄕, 專管政令。 請削去仕版。 載寧郡守李萬春, 到任以後, 剝民是務, 家在順安, 駄載絡繹。 請罷職不敍。 陽城縣監趙漢緯, 潛奸邑婢, 所言皆從, 田政一任奸吏, 刷價橫斂民結, 春後督糴, 一境騷擾。 請罷其職。" 上竝不從。
地名: 載寧 (黄海道, 郡)
年: 1722.0

○上御時敏堂, 行疏決。 兩司合啓, 請健命、泰采, 按律處斷, 上不從。 執義徐命遇, 申前啓, 又啓曰: "會寧府使柳貞章、順川郡守禹洪龜、載寧郡守禹洪采、安岳郡守崔鎭樞, 俱以凶黨之私人, 竝莅膏腴之郡, 受其指揮, 有同奴隷。 貪饕無厭, 掊克及民, 輦輸絡繹, 怨謗載路。 不可一日仍置, 請竝削去仕版。" 竝答以勿煩。 司諫李濟, 申前啓, 不從。 又啓曰: "別檢李輝千, 以凶魁餘黨, 曾當差祭之日, 敢以向國罔測之說, 唱言於公坐。 君臣之分, 至嚴且截。 前冬處分, 威斷赫然, 苟有北面殿下之心, 安敢以不忍聞不忍言之說, 肆然發口, 若是無嚴哉? 不可不嚴懲, 請拿問定罪。" 又請三省罪人拿來都事, 拿問定罪, 竝從之。 校理沈珙曰: "玉堂新錄已完, 都堂又將圈錄, 而新錄六人, 卽丙申錄中人也。 向時人稱以圈點時, 文衡不參, 非前規, 至於削錄, 其後次第參錄, 餘存六人, 獨嚴慶遂已死。 生者, 猶有復參之望, 死者復錄無日, 豈不悲哉? 臣入本館, 取考謄錄, 己巳、癸未、丙戌、戊子錄, 皆無文衡, 獨提學主圈, 不可謂無前例。 當初削錄, 非以其人爲不合, 前例又如是, 則不必待都堂完錄, 七人特爲復錄調用之意, 下詢大臣而處之何如?" 領相趙泰耉曰: "當初削錄, 非謂其人不合也, 只以提學獨參爲言。 旣得可據前例, 依舊錄調用無妨。" 上曰: "唯。"

○逆洪采伏誅。 洪采, 以昌集所親, 使喚世相家之說, 發於宇恒之言, 而昌集以爲: ‘洪采往來世相家, 頗有所傳, 頓覺心豁’ 等語, 出於盛節之招。 鞫廳以此發爲問目, 則初招發明, 語極詖遁, 再三更推, 而又不實對, 遂請刑。 刑問第三次, 始直招。 其結案曰: "上年六月, 省行言於身曰: ‘老論有與天地無窮之道, 君與我須往一處。’ 身曰: ‘誰也?’ 省行曰: ‘張知事家也。 國家長短興亡, 懸於此宦。’ 身又問其由, 則省行曰: ‘徐當知之。’ 身曰: ‘要我往見, 何事也?’ 省行曰: ‘吾以宰相子弟, 往來非便, 彼以承傳色, 不無武人往來之事, 汝則出入, 似不非便。’ 遂與偕往世相家, 有着弊衣二人在坐, 似是武人, 又有宦者三人, 不得從容。 起來時, 省行謂世相曰: ‘此人宜熟看其面, 後更來善待之。’ 其後, 身或獨往, 皆不遇。 七月初, 省行又使更往, 探知內間, 身曰: ‘旣使我探知, 而不使知其本事, 吾不可往。’ 省行乃曰: ‘器之慮其父被禍, 有行藥宮中之事, 吾亦與知矣。’ 身曰: ‘何爲發此凶言耶?’ 省行, 以不道之語答之。 身仍往世相家, 不忍直問以行藥事, 但問曰: ‘吾聞士三之言而知之矣。 內間事, 近復何如?’ 世相曰: ‘內間事, 旣已整齊, 須勿爲慮, 外間事, 宜善爲之。 兩局大將, 必以吾人爲之, 然後雖有某事, 可以無憂。 訓將則固好, 而御將亦須得人爲可云云。’ 身歸傳省行, 省行曰: ‘御將當圖劾遞。’ 蓋其意專在於李宇恒矣。 五六日後, 更見省行問之, 省行曰: ‘議其劾遞, 則以爲不可, 欲令自遞矣。’ 厥後, 以因公事當昏進去, 則昌集曰: ‘郞廳爲誰?’ 知其爲身, 招入。 昌集獨臥而言曰: ‘聞君往來張世相家, 然否?’ 身曰: ‘士三難於自往, 使之往問, 故果往矣。’ 昌集曰: ‘世相云何?’ 身以內事已整, 外事善爲之說傳之, 則昌集笑。 其後御將果遞。 聞省行之言, 則昌集必欲以宇恒爲其代, 而健命持難, 故不如意耳。 一日, 身更往昌集家, 集曰: ‘近又往見世相乎?’ 身曰: ‘世相入番, 不得往見, 但聞趙松所傳世相之言, 則以爲內事已無憂, 雖有彈駁, 勿爲出去以待之云云。’ 昌集又笑。 所謂昌集心豁之說, 蓋指此也。 一日見松則以爲: ‘錢布不足, 君須出此報狀。’ 以小札, 使兒奴送一處, 持報狀來。 身見之, 則乃黃海兵使柳星樞, 以城役, 請得木二十同、米數百石事也。 身持往昌集家, 昌集不許, 身言于省行而歸矣。 其後省行招身, 使持其報狀, 往受題, 則昌集曰: ‘黃兵已會減者甚多, 又欲何用而有此請得乎?’ 身曰: ‘聞士三之言, 則有所用處云矣。’ 昌集卽爲許題。 省行使勿爲回示於備局諸堂上, 直給於松。 今年二月, 昌道來見身於載寧曰: ‘金時泰、時鼎, 方圖換局, 而無所持之物, 雖賣賑穀, 必須相助’ 云, 而以時鼎小札傳給, 拆見, 則首言雖未相面, 志氣相合之意, 因言: ‘依此人口傳, 善圖之云云。’ 身言賑穀之外, 無他推移之道, 則昌道曰: ‘若自監營, 有所劃給, 則君當出給否?’ 身曰: ‘若有營門之令, 則豈不擧行乎?’ 厥後, 營關果到, 安岳米五六十石用後, 使之移錄於本郡, 所受人及所用處, 不能詳知。 其關文, 必在載寧郡, 考見則可知。 身旣與省行, 往來世相家, 探知行藥事, 同參謀逆, 的實遲晩云云。"

○兩司
                【掌令徐宗厦、正言金重熙。】
              合啓, 不從。 憲府申前啓, 又啓曰: "饑饉洊臻, 生靈困悴。 今日急務, 當以收拾民心爲第一義, 而收拾民心之策, 莫如省徭薄賦。 請令諸道道臣, 今年災邑之尤甚及之次, 等級區別, 明春租稅, 或蠲其半, 或減三分之一, 以慰民心。" 又啓曰: "載寧郡守柳萬春, 莅官以來, 無一善狀, 鄙瑣之擧, 不可殫記, 而境內私婢, 率置衙中, 所言皆從, 且與土豪李姓人, 內外符同, 賄賂公行, 人言喧藉。 請罷職。" 末端兩件事, 從之, 餘不從。
地名: 載寧 (黄海道, 郡)
年: 1822.0

○禮曹以各式年京外忠、孝、烈、狀報政府, 分等抄啓。 忠臣旌閭秩。
                【京居贈參議李士珪, 丁丑虜亂扈從沁都, 殉節者也。】
              孝子旌閭秩。
                【京居故通德郞兪彦淳, 故郡守鄭維, 故士人李堂九, 故折衝宋奎輝, 開城府故士人秦景舜、梁濟均, 忠原故童蒙洪此奇, 永同故士人金良榘, 藍浦故通德郞李基周, 全州故郡守李汝忠, 扶安故士人金履孝, 迎日故士人金仁學, 三陟故學生洪啓夏, 平壤故參奉金宗澤, 咸興故學生李益孫, 富寧武人鄭彭重, 安邊故士人金彦濟。】
              孝女旌閭秩。
                【京居故學生李維妻金氏, 楚山故士人尹基顯妻金氏。】
              孝婦旌閭秩。
                【溫陽故士人李培夏妻南氏, 江界無役宋泰文妻申姓。】
              烈女旌閭秩。
                【京居故學生尹致準妻林氏, 故學生黃奎鈾妻許氏, 故進士權賚妻李氏, 故僉正李秉淳妻金氏, 故學生朴齊衡妻李氏, 故折衝皮尙一妻尹氏, 故學生林日淳妻尹氏, 故學生趙漢錫妻權氏, 贈參議李士珪妻李氏, 故將仕郞安國均妻李氏, 故折衝金順孫妻金氏, 故吏姜寬得妻方姓, 開城府故士人金履瑞妻梁氏, 故士人玄錫祺妻金氏, 廣州府故學生金致彦妻趙氏, 江華府故劉義泰妻河氏, 木川故通德郞金義淵妻李氏, 淸州故士人李集璜妻李氏, 靑陽故良人李重馥妻金姓, 稷山故良人李士玉妻白姓, 全州故士人宋規煥妻安氏, 玉果故良人金夢愛妻金姓, 錦山故士人朴希默妻金氏, 光州故士人崔弘淳妻申氏, 淸道故士人李宅俊妻郭氏, 蔚山故學生許塾妻李氏, 山淸故士人閔百祿妻盧氏, 河東故士人崔浩妻金氏, 其女兄故士人金尙讃妻金氏, 寧海良人金文在妻私婢一烈, 襄陽故士人鄭用觀妻申氏, 三陟故良人崔明倫妻朴姓, 原州故通德郞朴東肇妻李氏, 洪川故士人許殷洙妻李氏, 長淵故士人金在重妻李氏, 載寧幼學康彛根妻李氏, 平壤故士人張禮維妻李氏, 館軍朴允建妻朱姓, 殷山故士人李再倜妻金氏, 成川故良人李廷沃妻趙姓, 德源故武人南允福妻李氏, 咸興故士人朴尙駱妻金氏。】
              孝子贈職秩。
                【京居故進士金善民, 任㠎。 故通德郞申晧, 開城府故士人金彦璋, 公州故士人閔鎭運, 木川故通德郞金義淵, 〈天〉安故同知李大亨, 淸州故通德郞李尙復, 扶餘故士人黃載謙, 全州故別將金養直, 故士人金亨福, 光州故士人金光儁, 其弟故士人光源, 永川故士人李時復, 淸道故士人李宅俊, 寧越故學生嚴健中, 橫城故幼學申昅, 其弟故同知
                    
                  , 谷山故士人韓錫龜。】
地名: 遂安 (黄海道, 郡)
年: 1426.0

○司憲府啓: "金道練, 外方微劣之人, 且有子息, 而却將自己所訟奴婢, 投贈權勢各處。 原其本心, 自顧己力不足以得勝, 故依托勢處, 夤緣得決, 情狀明白。 前項贈與奴婢, 理應竝皆屬公, 然奴婢或良、或賤, 再經官決, 良賤難知, 令主掌官辨訟。 其受贈右議政鄭擢、平城府院君
              趙狷、工曹參議曺崇德, 已皆物故, 右議政趙涓受十五口, 谷山府院君
              延嗣宗受十口, 兵曹判書趙末生受二十四口。 其受贈雖在赦前, 至今役使, 不在原例。 今趙涓、嗣宗, 俱以功臣, 富貴已極, 不饜其欲, 公然受贈, 心志不廉, 不合大臣之意。 趙末生當歲甲午, 以刑房代言, 奴婢決訟, 專掌出納, 其時(道鍊)
                  〔道練〕
                
              訟於辨正都監, 末生潛隱指揮, 又爲之請囑, 得決後受贈。 歲壬寅, 道練又被訟於金得卿, 末生時爲兵曹判書, 以執政大臣, 又受贈, 使決訟官吏畏威, 淹延未決, 以致冤枉, 且授道練子美職隊副。 非唯不廉, 縱肆無忌, 不合宰相之體, 請皆按律科罪, 以戒後來。 其時知部刑曹參議朴翺、房掌正郞金寧疑畏威勢, 累年淹延未決, 心志阿曲, 有乖法官意趣, 請幷依律論罪, 以正士風。" 上曰: "此大事也, 吾何獨斷? 議諸大臣, 而後處之。" 執義鄭淵啓曰: "涓爲首相, 末生職居權要, 嗣宗爵爲一品, 其用心如此, 願勿留, 速降明斷。" 左司諫許誠啓曰: "臣等意其有如此之事, 而無懲戒之門, 故前日請立署經告身之法, 願納鄭淵之言。" 上曰: "吾豈敢置而勿論?" 諸臣皆出, 上謂代言等曰: "不意大臣有如此之事也。 賄賂公行, 非細故也。 涓爲首相, 末生倚任之重, 非特判書之時, 在代言之日, 太宗所倚重, 予亦信任, 非他臣之比也, 今乃如此。 上古治世, 必無之事也。 大抵在上有正心之道, 則大臣觀感, 自然之勢也, 關係在於吾身。" 乃命趙涓
              黃海道
              遂安付處。 延嗣宗
              江原道
              麟蹄付處。 趙末生收奪職牒, 忠淸道
              懷仁付處。 涓、嗣宗功臣, 故特減焉。
地名: 遂安 (黄海道, 郡)
年: 1453.0

○初, 黃海道
              黃州人等上言, 條陳本州之弊: "一, 鄕吏奴婢等, 因惡疾死亡殆盡, 四時立役, 不得番休, 日益殘弊。 又設譯學院, 其供饋生徒及訓導之費, 將不能繼, 乞與平山、瑞興、鳳山、安岳、遂安、白川等邑, 一年相遞。 一, 若中朝使臣來, 則必聚海州、安岳、豐川女妓宴享, 雖無本州之妓, 可矣。 乞限人物阜盛間革罷, 且依安州例, 勿設山棚。 一, 初, 惡疾甚熾, 觀察使裵桓、權克和等啓聞, 設水陸齋於棘城及鳳山
              成佛寺, 厥後病氣稍息。 乞依慶尙道
              見巖寺例給田, 每年春秋, 遣官降香行祭。" 下禮曹議之, 禮曹報政府以啓曰: "譯學宜仍舊。 女妓不可遽革, 刷諸司漏落奴婢, 依定額充給。 山棚, 則令附近諸邑幷力結構。 水陸齋, 則不可, 但令每年春秋行厲祭。" 從之。
地名: 遂安 (黄海道, 郡)
年: 1456.0

○刑曹啓: "遂安囚人私奴佛萬殺妻, 罪應絞。" 從之。
地名: 遂安 (黄海道, 郡)
年: 1462.0

○都體察使韓明澮據吏曹受敎關啓: "臣今親審雲山郡, 人吏ㆍ日守蠲遼東騎載、新安館立馬、寧邊府立役、本邑合排完聚等事, 竝皆未便。 但本郡東指熙川一百二十餘里、北指理山二百七十餘里、碧潼二百四十里、昌城二百七十里、西指泰川九十里、南指博川九十里、寧邊六十里, 在四路中央, 大小使臣絡繹來往, 都節制使夏則本營寧邊, 冬則理山赴防, 其間三百里程報變遞馬及大小使客支待爲難。 本郡鄕吏七十六戶、日守六戶、居民四百九十七戶、官奴婢竝五十二口。 請復立爲郡, 在先移屬定州鄕吏ㆍ日守, 亦皆還屬。 臣又審三登本縣之地, 東入黃海
              遂安郡爲多, 四面道里不均, 西去江東九十餘里, 居民甚苦, 渡江往來。 江東則使客往來道路中央館舍完固。 請移三登縣於江東。" 從之。

○辛巳/司憲府據黃海道觀察使關啓: "李愈昌爲兎山縣監, 置妾私婢元德於境內民家, 亟來往厚贈官物, 又爲助邑浦差使員監收稅糧, 通其浦住私婢芿叱德贈米五石、緜布二匹等物, 事覺自知罪大, 逃隱不現, 請令本鄕忠淸道
              藍浦、妻鄕黃海道
              遂安郡守令根尋掩捕, 幷移文他道搜捕。" 從之。
地名: 遂安 (黄海道, 郡)
年: 1474.0

○傳旨刑曹: "放典獄廳直定役李仁春、律學廳直定役孟有才ㆍ韓內隱山ㆍ朴得金ㆍ朴乙生ㆍ崔豆乙萬ㆍ金自新ㆍ金今同ㆍ仁萬ㆍ姜自山ㆍ宋云山ㆍ趙巨乙吾未ㆍ金今音勿ㆍ全未同ㆍ全珍ㆍ李元吉ㆍ張赤擧烟ㆍ金守山ㆍ孔哲山ㆍ金義ㆍ孔石伊ㆍ朱山ㆍ李莫同、藥房徒年定役金貴全、刑曹皂隷定役韓承重、驪州充軍洪今生、月串充軍李仲山、井浦充軍北間ㆍ白山ㆍ金敬、 坡州徒年定役李叔武ㆍ李次仲、漣川徒年定役任址、坡州充軍崔山、海州永屬僧學空、鳳山充軍姜牛叱ㆍ同徒年定役宋自貞ㆍ付處田吉甫、瓮津充軍李祐、信川充軍金尙勇ㆍ羅叔明、吾叉浦充軍金南守ㆍ徐孟孫ㆍ金致和ㆍ金誌、遂安充軍韓孝順、長淵徒年定役張末生、龍媒梁充軍李同ㆍ李末同、許沙浦充軍金孝榮ㆍ金孝元、瑞興充軍崔植、廣巖梁充軍金孝民ㆍ金上佐、黃州充軍李永山、海州充軍崔莫同ㆍ金尙、江陵烽火干定役安好之、昌城流金仲珍、渭源充軍田萬ㆍ官奴定屬李春今ㆍ定役李守知、肅川定役朴山、中和定屬金巨勿ㆍ宋石柱、龍川定役婢召史、義州定役金嚴同ㆍ金莫同ㆍ黃有丁ㆍ李卵同ㆍ定屬石山、熙川流朴波迴、龍崗定役吳敏正ㆍ僧義公、龜城充軍方玉仇知、寧邊充軍金義文ㆍ李自義ㆍ得夫ㆍ權永通ㆍ金丁ㆍ全以善ㆍ付處李念佛、江界流小莫同、鐵山充軍崔仲文、蔚山充軍朴元進、唐津充軍鄭仁和、昆陽充軍僧學官、寧海充軍文玉同ㆍ朴永山ㆍ李善同ㆍ郭石同ㆍ李壽生、咸昌定役行眞僧戒守、長鬐充軍姜處賓、泗川充軍金自溫、丑山浦充軍朴潤德、固城流今音同、珍島流琴永、泰仁充軍姜自延、突山浦充軍白宗、扶安永屬良女繼石、珍島永屬今音同、萬頃永屬婢永非、黔毛浦充軍崔閏正、羣山浦充軍金同叱三、旌義定役韓仇叱金ㆍ韓恠祿ㆍ韓恠中、康津流金鼎鉉、永興定役嚴守明、穩城定役朴春生ㆍ韓永實ㆍ姜乙巳ㆍ朴德金ㆍ申自平ㆍ崔田己ㆍ朴元忠。"
地名: 遂安 (黄海道, 郡)
年: 1485.0

○庚申/上御宣政殿簷下視事。 右承旨安琛將刑曹啓本啓: "惠民署婢姜德捽其母內隱今頭髮罪, 律該斬不待時。" 應敎奇禶將刑曹啓本啓: "遂安囚金克孫、趙生强盜罪, 律該斬不待時。" 皆從之。 掌令李誼啓曰: "弘文館所言貪汙守令, 只罷職而不鞫問所犯, 未便。" 上曰: "若鞫之, 必憑問弘文館矣。 弘文之言, 以爲公論而聽之, 又從而憑問, 則是疑之也。" 靑松府院君
              沈澮啓曰: "無顯著贓汙之事, 而遽得其名, 不能自明, 悶默終身, 亦曖昧。" 李誼曰: "雖不憑問, 問其官衙吏則可知矣。" 不聽。 正言鄭綸啓曰: "全石童、李成孫皆不可用, 內官陞職, 有違《大典》。 臣等累啓, 皆未蒙允。 臣爲正言, 已三月矣, 所言之事一不見從, 恐有拒諫之漸。" 上曰: "臺諫之言, 豈皆可從? 凡事取稟於我者, 欲我裁斷也。 若予不能有所裁斷, 則臺諫寧自爲之也。 長番內官仕多者準職, 例事也。 又能通書, 則不得不陞職以勸之也。 全石童無他故也, 但其父醫員耳; 李成孫無推鞫案可考, 皆無實之言也。 故不聽, 爾何遽謂我拒諫乎?" 上又曰: "予聞京畿農事或有稍稔處, 卿等所聞何如?" 沈澮曰: "如朔寧、漣川、積城等處稍稔, 海邊則盡焦枯, 當於歲前賑給。" 李坡曰: "國家積儲有限, 農作時賑給尤緊。 歲前賑濟, 恐未可也。" 上曰: "民將餓殍, 則何忍坐視不救? 但京畿或有稍稔處, 救荒事監司可以處置, 其勿遣賑恤使。"
地名: 遂安 (黄海道, 郡)
年: 1487.0

○司憲府啓: "上護軍黃衡以母病受假, 昵愛娼妓, 不卽歸覲, 而抗拒不服。 請追身推鞫。" 傳曰: "凡人欲歸覲, 則例稱親病。 若母病重, 則衡何心不卽馳往? 其遲留者, 必知病輕故也。 以時推照律以啓。" 持平崔灌啓曰: "衡若母病不緊而誣啓病苦, 則是欺天聰也; 母病已革, 而信宿娼家,則是忘其親也。 誣上、忘親, 臣子之罪, 孰大於此? 請畢覈, 繩之以法。" 傳曰: "予豈庇護乎? 衡特錯料耳。" 灌又啓曰: "衡驍武可用之人, 今若不治罪, 釀成其惡, 則終無所用。 況妓笑春花, 本遂安君
              &#x27B62;之妾, 而會原君
              崢潛奸, 事覺離異, 崢猶不悛, 給家若奴, 畜以爲妾。 衡又乘間竊奸, 奪爲己妾, 罪不可貰。 請窮覈照律。" 傳曰: "時推照律, 豈爲全釋乎?"
地名: 遂安 (黄海道, 郡)
年: 1494.0

○上以任光載家婢同叱今招辭下禁府, 其招辭曰: "一日豐川尉在新別室, 春臺以乳媪之言來言曰: ‘阿只叔到吾家, 主公來聽其言, 可也。’ 豊川尉令春臺招其人, 未幾, 具紗帽、角帶朝士來言于豐川尉曰: ‘妹甚不安, 無乃有胎氣歟?’ 豐川尉云: ‘所送之藥, 已飮之乎?’ 答云: ‘已服而病猶不痊, 欲令女醫胗視。’ 豐川尉云: ‘當送女醫。’ 仍令叔只問訊。 婢隨朝士見其入處, 乃松針橋政丞宅洞口窮處黑門扉家也。" 仍傳曰: "聞, 阿只者, 故縣監楊澹妾女子, 而角帶朝士, 乃其阿只義父姜諶也。 宜速分揀得情。" 義禁府逮捕楊澹妾守非、女子存今、直長姜諶而鞫問之, 守非供曰: "女子存今, 本不適人, 德津君、遂安君、茂豐正, 皆使人求婚, 而已許嫁茂豐正, 不與豐川尉爲婚矣。" 義禁府請問茂豐正, 命左副承旨姜龜孫往語于都承旨金應箕曰: "此獄辭之起, 久矣, 守非欲諱豐川尉圖婚事狀, 而與遂安君等相應, 如此造飾耶? 豐川尉先娶, 遂安君等不知而圖婚耶? 未可知, 而捨其根本, 取其枝葉, 指與宗親圖婚, 似若不干豐川尉, 爾以臣子, 右豐川尉而不畏予, 可乎? 予不能親問, 定委官、禁府、臺諫及爾推鞫, 而如此推之, 雖爾, 其不能繫頸而下耶? 雖禁府堂上, 其不能盡遞而命他員以推乎? 何以如此? 且問事郞廳不賢, 故鞫問踈虞, 不能得情耳, 豈堂上之咎哉? 鎖項取招以來, 可也。" 假郞廳金壽童、朴億年等皆下獄, 旣而釋之, 委官尹弼商、禁府堂上李鐵堅ㆍ李季仝ㆍ朴楗ㆍ蔡壽、大司憲鄭敬祖、都承旨金應箕、獻納南世聃皆來待罪。 傳曰: "予旣誤矣, 予無所言。 定委官及禁府堂上與臺諫、承旨雜治, 而豐川之妾有而未獲, 若英明之主, 則必不如此, 予實不諒故也。 卿等旣無所失, 何待罪之有? 予平日厚待豐川, 安知宣淫至此甚耶? 予於砒礵事, 不可謂豐川與知, 而窮其原, 則此事之起, 未嘗不由豊川也。 今之欲得良妾者, 非欲罪豐川也, 非欲罪良妾也, 終欲得罪人以推之耳。 無乃宗親先約而豐川娶之耶? 其議婚先後則未可知也, 但觀豐川之爲人, 至通有夫之女, 不可謂宗親約婚而保豐川之不娶也。 豐川之妾, 人有見之者, 其令質視, 可也。"
地名: 遂安 (黄海道, 郡)
年: 1506.0

○朴元宗等啓曰: "廢世子及昌寧、陽平等, 近在城外, 未爲穩當。 擇幽僻郡邑安置, 官給其食, 禁雜人出入。" 傳曰: "可。" 僉啓曰: "&#x29507;
              旌善、仁
              遂安、誠
              堤川、敦壽
              牛峯, 竝於官家近處置之, 高其垣墻, 常令鎖閉。 凡出納衣食等物, 令官人監掌。 其支供, 以所在官倉之米, 炊爨, 使其官奴婢, 又令軍士、守直有無事, 守令每月季, 報觀察使。" 傳曰: "依啓。"